થોડી કન્ફ્યુઝિંગ સ્ટોરી ધરાવતી આ ફિલ્મની શરૂઆતમાં એનું શૂટિંગ કઈ રીતે કરાયું અને શા માટે આ ફિલ્મ ખાસ છે એની ટૂંકી ડૉક્યુમેન્ટરી પણ બતાવાય છે. આ ફિલ્મ જે ટેન્દ્રિકથી બની છે એ જ ટેન્દ્રિકથી હૉલીવુડમાં જેમ્સ કૅમરને ‘અવતાર’ ફિલ્મ બનાવી હતી એટલે આપણી અપેક્ષાઓ વધી જાય એ સ્વાભાવિક છે, પરંતુ આટલીબધી હોહા કર્યા પછી રિલીઝ થયેલી ફિલ્મનું ઍનિમેશન ખાસ્સું શિખાઉ કક્ષાનું લાગે છે. રજનીકાન્ત સહિત મોટા ભાગના કલાકારોની આંખો કે ચહેરા પર જીવંતતા દેખાતી નથી એટલું જ નહીં, ચહેરા અને હાથની મૂવમેન્ટ્સમાં સંકલન ખૂટતું હોય એવું લાગે છે. સ્ક્રીન પર જાણે પપેટ-શો ચાલતો હોય એવું લાગે છે. જો આ બાબત તમે ઇગ્નોર કરી શકો તો ધીમે-ધીમે ફિલ્મની વાર્તામાં ઓતપ્રોત થતા જશો.